Diari Oficial de la Generalitat Valenciana


Sumari del DOGV 8284, del 30-04-2018 (2018/3778)

RESOLUCIÓ de 3 d'abril de 2018, de la Conselleria d'Hisenda i Model Econòmic, per la qual es convoca, per a l'exercici 2018, una beca per a la realització de pràctiques professionals en la Direcció General de Finançament i Fons Europeus.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3778


Data del document
:   03-04-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 3 d'abril de 2018, de la Conselleria d'Hisenda i Model Econòmic, per la qual es convoca, per a l'exercici 2018, una beca per a la realització de pràctiques professionals en la Direcció General de Finançament i Fons Europeus. [2018/3778]  
Mitjançant el Decret 132/2009, de 4 de setembre, del Consell, pel qual es regula la concessió de beques, es determina el procediment a seguir per a la concessió de les beques que es convoquen amb la finalitat de facilitar l'accés al món laboral mitjançant la realització de pràctiques professionals en diferents departaments del Consell.  
D'altra banda, l'Ordre 17/2011, de 6 maig, de la Conselleria de Justícia i Administracions Públiques, desenvolupa el capítol II de les beques de pràctiques professionals del decret esmentat amb la finalitat de simplificar el procés i reduir càrregues administratives a la ciutadania; aprovar l'aplicació informàtica corporativa denominada «e-beques» i regular tot allò que està relacionat amb la tramitació electrònica, així com actualitzar els models de sol·licitud i currículum per a adaptar-los als nous requeriments normatius.  
Mitjançant l'Ordre 7/2017, de 9 d'agost, de la Conselleria d'Hisenda i Model Econòmic, s'estableixen les bases reguladores per a la concessió de beques de pràctiques professionals en la Conselleria d'Hisenda i Model Econòmic. En compliment del que es disposa en aquesta ordre, la Direcció General de Finançament i Fons Europeus considera adequada la convocatòria d'aquesta subvenció per a l'any 2018.  
  
Aquesta actuació es troba recollida en els objectius i activitats de la línia de subvenció S7379000, del capítol IV, del subprograma 612.10, del pressupost de la Direcció General de Finançament i Fons Europeus per a l'exercici 2018.  
La beca d'aquesta convocatòria no està subjecta a la política de la competència de la Unió Europea en matèria d'ajudes públiques. I per tant, de conformitat amb el recentment publicat Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no necessita notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que per raó de les persones beneficiàries i de l'objecte de les beques ?realització de pràctiques professionals- aquesta acció subvencionable no afecta la competència, ni intercanvis comercials entre els estats membres, i tampoc afavoreix determinades empreses o produccions. Amb la percepció d'aquesta beca no existeix cap avantatge econòmic, ni desenvolupament d'activitat econòmica en el mercat relacionat amb l'oferta de béns i serveis, que permeten la possibilitat de falsejament de la competència en els intercanvis esmentats.  
  
En virtut del que s'ha exposat i de conformitat amb els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar, en règim de concurrència competitiva, la concessió d'una beca per a l'exercici 2018 per a completar la formació de llicenciades i llicenciats mitjançant la realització de pràctiques professionals en matèries relacionades amb l'Administració pública en relació amb la participació en projectes europeus amb especial èmfasi en tasques d'informació i difusió de les convocatòries de programes europeus i tasques relacionades amb els programes operatius de la Comunitat Valenciana.  
  
  
Segon. Bases reguladores de la convocatòria  
La convocatòria s'ajustarà a les bases reguladores aprovades per l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, publicada en el Diari Oficial de la Generalitat Valenciana número 8116, de 30 d'agost de 2017.  
  
Tercer. Finançament  
1. El projecte de Llei de pressupostos de la Generalitat per a l'exercici 2018 preveu l'existència de la línia de subvenció S7379000, a càrrec de l'aplicació pressupostària 70.88.80.404.43 del capítol IV.  
2. L'import global màxim destinat a la concessió de la beca que es convoca mitjançant la present resolució serà de tretze mil euros (13.000 ?) per a l'anualitat 2018, el qual serà finançat a càrrec de l'aplicació pressupostària, línia S7379000, del capítol IV, dels pressupostos de la Generalitat per a 2018 i el seu equivalent per a l'exercici 2019, i està condicionada a l'existència de crèdit adequat i suficient en els pressupostos de la Generalitat per a l'exercici 2019.  
3. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, la quantitat inicial de percepció de beques, establida en 1.000 euros per la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, s'ha d'incrementar anualment des de la data en què va ser determinada, aplicant el mateix increment global previst per a la despesa del sector públic, en les lleis de pressupostos de cada any. Ja que, des de 2009 fins a 2018, aquesta despesa s'ha incrementat en un 0,3 % en 2010, i en un 1 % en 2016 com en 2017, la quantia bruta mensual de la beca serà de 1.023,16 euros.  
Aquesta quantitat haurà d'augmentar-se, si escau, aplicant-li el percentatge de l'increment de la despesa del sector públic que s'aprove en els pressupostos generals de l'Estat per a l'exercici 2018.  
Sobre l'import brut mensual de la beca, es practicarà la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social, en els termes establits en el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
  
4. De conformitat amb el Reial decret 1493/2011, de 24 d'octubre, la quota empresarial de la Seguretat Social corresponent a cada persona adjudicatària de beca, es finançarà a càrrec de la mateixa aplicació i codi de línia, assenyalat en el punt 1 d'aquest apartat, que la respectiva beca, per l'import que corresponga segons la normativa vigent en la matèria.  
  
5. En cas de pròrroga de la beca, sempre que hi haja crèdit adequat i suficient en els pressupostos de la Generalitat per a l'exercici a què afecte la pròrroga, en el segon període la quantia procedent serà la que resulte aplicable d'acord amb la resolució a què es refereix l'article 17.1 del Decret 132/2009, de 4 de setembre.  
6. Les quantitats abonades en cap cas tindran el caràcter de salari o retribució, sinó d'ajuda econòmica per a les despeses que la beca comporta.  
7. L'import de la beca s'abonarà mensualment, amb la certificació prèvia del responsable de la unitat administrativa de la Direcció General de Finançament i Fons Europeus a la qual s'adscriga la realització de la pràctica.  
8. Si la persona beneficiària renúncia a la beca abans que aquesta finalitze, se li abonarà la part proporcional de la beca d'acord amb l'activitat realitzada.  
9. Aquesta beca podrà ser cofinançada mitjançant fons europeus pels programes operatius de la Comunitat Valenciana 2014-2020.  
10. La beca que es convoca no està subjecta a la política de la competència de la Unió Europea en matèria d'ajudes públiques. Per tant, de conformitat amb el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no necessita notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea.  
  
Quart. Requisits que han de reunir les persones sol·licitants  
1. Les persones sol·licitants hauran de reunir, en la data de la finalització del termini de sol·licituds, els requisits establits en l'article 2 de les bases reguladores de la convocatòria.  
2. Les titulacions que habiliten l'accés a la present convocatòria són les següents:  
- Llicenciatura o grau en Dret  
- Llicenciatura o grau en Econòmiques  
- Llicenciatura o grau en Administració i Direcció d'Empresa  
- Llicenciatura o grau en Ciències Polítiques  
3. La no-presentació de la persona aspirant a l'entrevista comportarà la seua exclusió de la convocatòria.  
  
Cinqué. Termini, lloc i forma de presentació de les sol·licituds  
1. Les persones aspirants a obtindre una beca presentaran, exclusivament per via electrònica, la seua sol·licitud i el currículum de forma completa, segons models normalitzats, en el termini de 20 dies hàbils, a partir de l'endemà de la publicació de la present resolució en el Diari Oficial de la Generalitat Valenciana. En cas de presentació de més d'una sol·licitud únicament es tindrà en compte l'última presentada, i s'arxivaran les anteriors.  
2. Tots dos documents són obligatoris i estaran accessibles en la seu electrònica de la Generalitat, https://sede.gva.es. En emplenar aquests formularis s'obtindrà la autobaremació inicial dels mèrits adduïts en el currículum, que es calcularà de forma automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
3. Atès que l'aplicació informàtica de autobaremació dels certificats de valencià està pendent d'actualització d'acord amb el Marc Comú Europeu de Referència per a les Llengües, el seu càlcul automàtic només s'efectua respecte dels nivells següents, i es puntua exclusivament el nivell més alt acreditat:  
  
Nivells del Marc Comú Europeu de Referència per a les Llengües.  
Ordre 7/2017, de 2 de març, de la Conselleria d'Educació, Investigació, Cultura i Esport (DOGV 7993, 06.03.2017) Nivells segons la denominació anterior de la Junta Qualificadora de Coneixements de Valencià Punts  
Nivell A2 Oral 0,32  
Nivell B1 Elemental 0,48  
Nivell C1 Mitjà 0,80  
Nivell C2 Superior 1  
  
  
Les persones aspirants que, si escau, tinguen acreditat un nivell A1 i els que tinguen acreditat un nivell B2 ho faran constar en la tramitació electrònica en l'apartat d?«Observacions». Atès que el càlcul automàtic de l'aplicació informàtica no sumarà al resultat de la seua autobaremació els 0,16 punts corresponents al nivell A1, ni els 0,64 punts corresponents al nivell B2, aquesta puntuació serà afegida per l'òrgan instructor, quan es faça públic el resultat de l'autobaremació inicial dels mèrits detallats en el currículum, i abans de determinar, per a cadascuna de les beques convocades, el nombre de sol·licitants que havent obtingut les millors puntuacions, hagen de presentar la documentació acreditativa dels mèrits.  
4. Amb caràcter obligatori es presentaran exclusivament per via electrònica les sol·licituds de les persones aspirants a la beca objecte de la present convocatòria, i sense perjudici d'això, la presentació d'aquestes sol·licituds s'ajustarà al que preveu l'article 5 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic.  
  
5. Hi ha un correu d'assistència tècnica, generalitat\_en\_aed@nea.rr a través del qual podrà solucionar-se qualsevol problema tècnic relacionat amb la presentació electrònica de la sol·licitud.  
6. El formulari de sol·licitud incorpora una declaració responsable mitjançant la qual la persona sol·licitant manifesta, sota la seua responsabilitat, que totes les dades recollides en la sol·licitud i en el currículum que adjunta són verídiques i que es troba en possessió de la documentació que així ho acredita, i queda a la disposició de la Direcció General de Finançament i Fons Europeus per a comprovació, control i inspecció, si escau.  
D'acord amb el que es disposa en l'article 69.4 de la Llei 39/2015, d'1 d'octubre, del procediment administratiu comú de les administracions públiques (d'ara endavant LPAC), la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació, així com la no-presentació davant l'Administració competent de la declaració responsable, la documentació que siga, si escau, requerida per a acreditar el compliment del que s'ha declarat, o la comunicació, determinarà la impossibilitat de continuar en la convocatòria.  
7. Igualment, inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social, previstes en els articles 18 i 19, respectivament, del Reial decret 887/2006, de 21 de juliol, pel qual s'aprova el Reglament de la Llei 38/2003, general de subvencions (BOE 176, 25.07.2006).  
Així mateix, el formulari conté una indicació que les dades de caràcter personal contingudes en aquest seran incloses en un fitxer per al seu tractament per la persona titular responsable d'aquest, en l'ús de les funcions pròpies que tinga atribuïdes i en l'àmbit de les seues competències. Al seu torn, s'informa la persona interessada de la possibilitat d'exercir els drets d'accés, rectificació, cancel·lació i oposició, tot això de conformitat amb el que es disposa en l'article 5 de la Llei orgànica 15/1999, de protecció de dades de caràcter personal (BOE 298, 14.12.1999).  
8. La presentació de la sol·licitud en el registre electrònic es podrà acreditar mitjançant el rebut expedit per aquest de manera automàtica. Es podrà recuperar aquest justificant de registre accedint a l'àrea personal (https://www.tramita.gva.es/cdc/), apartat «sol·licituds lliurades».  
  
A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La Generalitat garanteix que la data i hora assignada en el rebut és l'hora oficial que estableix el Reial Institut i Observatori de l'Armada.  
9. La recepció en dia inhàbil s'entén efectuada el primer dia hàbil següent. Es consideraran inhàbils els que tinguen la condició de festes oficials a la Comunitat Valenciana.  
10. La persona sol·licitant podrà realitzar el seguiment de la tramitació de la beca, accedint a la seu electrònica i seleccionant al tràmit de consulta de beca creat a aquest efecte.  
11. La presentació de la sol·licitud per a optar a les ajudes implicarà l'acceptació per la persona sol·licitant de les bases per les quals es regisca la convocatòria.  
  
Sisé. Presentació de documentació acreditativa dels mèrits  
1. El règim per a la presentació acreditativa dels mèrits serà l'establit en l'article 6 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic. Al costat de la sol·licitud i al currículum presentat per via electrònica no s'acompanyarà cap documentació.  
2. Quan es faça públic el resultat de la baremació inicial dels mèrits detallats en el currículum, l'òrgan instructor assenyalarà el nombre de sol·licitants que hauran de presentar la documentació acreditativa dels mèrits detallats en el currículum, així com el termini a aquest efecte.  
  
Si la documentació presentada no reuneix els requisits indicats en aquesta convocatòria o no són aportats alguns dels documents exigits, es requerirà la persona interessada perquè, en el termini màxim i improrrogable de 10 dies hàbils, esmene o acompanye els documents preceptius, amb indicació que, si no ho fa així, es considerarà que ha desistit de la seua sol·licitud amb una resolució prèvia dictada a aquest efecte.  
3. Els mèrits no suficientment acreditats no seran tinguts en compte a l'efecte de la seua valoració.  
4. Si en qualsevol moment del procés arriba a coneixement de la comissió avaluadora corresponent que alguna de les persones sol·licitants no posseeix la totalitat dels requisits exigits, se la requerirà perquè els acredite en el termini màxim de 10 dies hàbils, i se li indicarà que si no ho fa, quedarà exclosa del procés, amb tràmit d'audiència prèvia i indicació de les inexactituds o possibles falsedats formulades, sense perjudici de la responsabilitat en què incórrega.  
Seté. Durada de la beca i pròrroga  
El període de durada de les beques serà de 12 mesos des de la data que s'indique en la resolució de concessió, sense perjudici de la possibilitat de pròrroga per un termini de fins a 12 mesos més, sense necessitat de nova convocatòria, sempre que hi haja disponibilitat pressupostària corresponent i el desenvolupament de l'activitat que s'estiga efectuant així ho requerisca.  
  
Huité. Comissió avaluadora i procés de selecció  
1. Per a l'examen de les sol·licituds de la beca i elaboració de les oportunes propostes es constituirà una comissió avaluadora, de conformitat amb l'article 7 de les bases reguladores, la qual estarà formada per les següents persones:  
- Presidència  
Titular: la persona titular de la Secretaria General Administrativa de la Conselleria d'Hisenda i Model Econòmic.  
Suplent: la persona titular de la Subdirecció General de Projectes i Fons Europeus.  
- Vocal-Secretaria  
Titular: la persona titular de la direcció del Servei d'Anàlisi, Ordenació i Suport Tècnic a procediments dels programes operatius.  
  
Suplent: un tècnic o tècnica de la Direcció General de Finançament i Fons Europeus.  
- Vocal:  
Titular: la persona titular de la direcció del Servei de Política Regional de la UE i la CV.  
Suplent: una tècnica o tècnic de la Direcció General de Finançament i Fons Europeus.  
La comissió avaluadora adaptarà el seu funcionament a allò que estableix la present convocatòria i a les regles contingudes en la secció tercera del capítol II de la Llei 40/2015, d'1 d'octubre, de règim jurídic del sector públic.  
2. Dins dels 15 dies hàbils següents a la terminació del termini de presentació de sol·licituds, la comissió avaluadora es reunirà amb la finalitat de valorar els mèrits al·legats per les persones sol·licitants, aplicant el barem establit en l'article 11 de les bases reguladores. La comissió valorarà els mèrits d'acord amb la informació que es desprenga de la sol·licitud, i elaborarà una relació de les persones aspirants, ordenada d'acord amb la puntuació obtinguda en la baremació.  
La comissió avaluadora publicarà, en ordre decreixent, el llistat provisional de puntuacions en la seu electrònica o portal institucional de la Generalitat en internet, https://sede.gva.es, i finalitzat el termini de presentació de documentació i esmena, si escau, previst en l'article 6.2 d'aquesta ordre, concedirà un nou termini de 10 dies hàbils a les persones interessades per a la formulació d'al·legacions, que es dirigiran a la comissió avaluadora.  
3. Les persones aspirants que obtinguen les 15 millors puntuacions en els termes detallats en l'article 11 de les bases reguladores, seran cridades per a la realització d'una entrevista. Aquesta entrevista, en el cas que així s'establisca en les convocatòries de beques corresponents, podrà realitzar-se per videoconferència o mitjans similars.  
4. Finalitzat el procés selectiu, la comissió avaluadora en el termini de 10 dies hàbils elaborarà una proposta motivada de resolució que contindrà la relació de persones beneficiàries, i una o diverses borses de reserva, constituïdes per les persones aspirants que no resulten adjudicatàries de les beques ?i prioritzades per ordre decreixent de puntuació- per a cobrir les vacants que puguen produir-se durant el període de vigència d'aquelles. Així mateix, s'inclourà una relació dels i les aspirants que les seues sol·licituds hagen sigut desestimades, indicant les causes que han motivat la seua denegació.  
  
Nové. Barem per a avaluar els mèrits personals  
1. Tal com indica l'article 11 de les bases reguladores, en la present convocatòria seran tinguts en compte els següents criteris de valoració amb la ponderació que s'estableix:  
A. Expedient acadèmic. En aquest apartat, la valoració màxima serà de 10 punts. S'inclouen els següents aspectes de valoració:  
a) La puntuació assignada a l'expedient acadèmic coincidirà amb la nota mitjana ponderada i donarà lloc a una valoració entre 5 i 10 punts.  
  
- Nota mitjana 5: 5 punts  
- Nota mitjana 6: 6 punts  
- Nota mitjana 7: 7 punts  
- Nota mitjana 8: 8 punts  
- Nota mitjana 9: 9 punts  
- Nota mitjana 10: 10 punts  
Quan la ponderació s'haja realitzat amb un sistema de puntuació de 0 a 4, s'aplicarà el que es disposa en el Reial decret 1267/1994, de 10 de juny, pel qual es modifica el Reial decret 1497/1987, de 27 de novembre, pel qual estableixen directrius generals comunes dels plans d'estudis dels títols universitaris de caràcter oficial, o per la normativa que els substituïsca. No obstant això, es recomana aportar certificació on conste la nota ponderada entre 5 i 10 punts.  
b) Altres títols acadèmics oficials que no constituïsquen un requisit per a la concessió de les beques convocades es valoraran amb un màxim de 3 punts, atenent l'escala següent:  
- Doctor/a: 2 punts.  
- Màster universitari oficial: 0,50 punts.  
- Altres llicenciatures o graus: 1 punt.  
- Diplomatures o Tècnic/a Superior de Formació Professional, Arts Plàstiques i Disseny, o Tècnic/a Superior d'Esports: 0,50 punts.  
  
c) Coneixements de valencià:  
1r. Només es valoraran els certificats expedits o homologats per la Junta Qualificadora de Coneixements de Valencià, conformement a cada nivell superat d'acord amb el Marc Comú Europeu de Referència per a les Llengües i es puntuarà exclusivament el nivell més alt acreditat:  
  
- A1: 0,16 punts  
- A2: 0,32 punts  
- B1: 0,48 punts  
- B2: 0,64 punts.  
- C1: 0,80 punts  
- C2: 1 punt  
2n. Les següents especialitats en coneixement de valencià es valoraran, cadascuna d'elles, amb 0,50 punts addicionals:  
- Especialitat de Correcció de Textos: 0,50 punts.  
- Especialitat en Llenguatge en Mitjans de Comunicació: 0,50 punts.  
- Especialitat en Llenguatge Administratiu: 0,50 punts.  
d) Coneixement d'idiomes de la Unió Europea: fins a un màxim de 3,50 punts.  
1r. Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat a d'aquest article, no es podrà computar també en aquest apartat.  
2n. Altres idiomes cooficials de la Unió Europea: de 0 a 1 punt. Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada nivell superat amb 0,10 punts.  
e) Coneixements addicionals: fins a un màxim de 6 punts.  
1r. Experiència professional relacionada directament amb l'objecte de la beca, fins a 2 punts, es computarà 0,10 per cada mes complet treballat.  
2n. Cursos de formació relacionats amb l'objecte de la beca, fins a un màxim de 4 punts, atenent els criteris que s'exposen a continuació. Es valoraran els cursos de formació i perfeccionament de durada igual o superior a 15 hores que hagen sigut cursats o impartits per la persona interessada, conformement a l'escala següent:  
- De 200 o més hores: 3,00 punts.  
- De 100 o més hores: 2,00 punts.  
- De 75 o més hores: 1,50 punts.  
- De 50 o més hores: 1 punt.  
- De 25 o més hores: 0,50 punts.  
- De 15 o més hores: 0,20 punts.  
Els cursos als quals haja assistit la persona interessada, o que aquesta haja impartit, hauran de pertànyer a organismes oficials o centres de formació reconeguts, i es valoraran una sola vegada, amb independència d'haver sigut cursat o impartit en successives edicions el mateix curs. En cap cas es puntuaran en el present subapartat, els cursos de valencià i d'idiomes.  
f) Altres mèrits: fins a un màxim de 2 punts.  
Es concedirà fins a un màxim de 2 punts per als següents mèrits, sempre que no siguen requisit ni es troben inclosos en la resta d'apartats d'aquest article, i es troben degudament acreditats.  
1r. La publicació d'articles especialitzats en revistes de reconegut prestigi, d'àmbit autonòmic, nacional o internacional, així com de llibres monogràfics, es valorarà amb un màxim de 0,50 punts, sempre que es tracte d'articles o llibres relacionats amb l'objecte de les beques convocades, es computaran de la manera següent:  
- Llibres: 0,50 punts.  
- Capítols de llibres: 0,25 punts.  
- Articles: 0,10 punts.  
2n. El coneixement d'idiomes no comunitaris es valorarà amb un màxim de 0,50 punts, a raó de 0,10 punts per cada nivell superat. A aquests efectes, únicament s'admetrà la seua acreditació per mitjà de títols expedits per l'escola oficial d'idiomes, universitats, ministeris o organismes oficials acreditats.  
3r. Els cursos de formació a què haja assistit o haja impartit la persona interessada, que estiguen vinculats a les matèries que constitueixen l'objecte de les titulacions admeses per a concórrer a la convocatòria, així com aquells sobre coneixements d'aplicacions informàtiques d'anàlisi documental o de gestió de bases de dades, podran ser valorats amb un màxim de 0,50 punts i es computaran de la manera següent:  
- Cursos de 50 o més hores: 0,50 punts.  
- Cursos de 25 o més hores: 0,25 punts.  
- Cursos de 15 o més hores: 0,10 punts.  
Els cursos als quals haja assistit la persona interessada, o que aquesta haja impartit, hauran de pertànyer a organismes oficials o centres de formació reconeguts, i es valoraran una sola vegada, amb independència d'haver sigut cursat o impartit en successives edicions el mateix curs.  
  
g) Entrevista/prova: fins a un màxim de 7 punts.  
1r. Les persones sol·licitants que hagen obtingut les 15 millors puntuacions, seran convocades a una entrevista que versarà sobre la seua formació, la seua trajectòria acadèmica i professional i els seus coneixements entorn de les matèries relacionades amb l'objecte de les beques, a les quals concorren. L'entrevista podrà ser valorada amb un màxim de 7 punts, i el resultat se sumarà a la puntuació obtinguda per a cada aspirant en els apartats anteriors d'aquest barem, a fi d'obtindre, com a resultat, la puntuació final del procés de selecció.  
2n. En cas d'empat, es resoldrà a favor de la persona que haja acreditat el reconeixement de l'òrgan competent de tindre una discapacitat, o el de ser víctima de violència de gènere o d'accions terroristes, de conformitat amb la normativa vigent que siga aplicable en cadascun dels supòsits esmentats. En els altres casos d'empat, així com quan persistisca aquest empat en els casos de discapacitat, víctimes de violència de gènere o d'accions terroristes, es considerarà primer al candidat o candidata que obtinga la puntuació major, d'acord amb el que s'assenyala a continuació, i per aquest ordre:  
En primer lloc, el candidat o la candidata que haja obtingut major puntuació en l'apartat relatiu a l'entrevista.  
Si persisteix l'empat, qui haja obtingut major puntuació en l'apartat relatiu a l'expedient acadèmic.  
Si persisteix l'empat, qui haja obtingut major puntuació en l'apartat relatiu als coneixements addicionals relacionats amb l'objecte de la beca.  
Si persisteix l'empat, qui haja obtingut major puntuació en l'apartat relatiu a coneixements de valencià.  
Si persisteix l'empat, qui haja obtingut major puntuació en l'apartat relatiu a coneixement d'idiomes de la Unió Europea.  
Si persisteix l'empat, qui haja obtingut major puntuació en l'apartat relatiu a altres mèrits.  
Si així i tot persisteix l'empat, es dirimirà per ordre alfabètic de cognoms i nom, començant per la lletra que resulte elegida, conforme el resultat del sorteig realitzat anualment en el qual es fixa l'ordre d'intervencions de les persones aspirants a les proves selectives.  
  
Deu. Termini de resolució i notificació  
1. Vista la proposta motivada de resolució de concessió, formulada per la comissió de valoració, l'òrgan competent per a resoldre dictarà la resolució de concessió de les beques. La resolució de concessió esmentada ?que serà motivada de conformitat amb els articles 35, 88 i concordants de la Llei 39/2015, d'1 d'octubre, del procediment administratiu comú de les administracions públiques- es publicarà en el Diari Oficial de la Generalitat Valenciana, amb expressió de la convocatòria, del programa i crèdit pressupostari al qual s'imputen les beques atorgades, les persones beneficiàries, les quantitats concedides, i la seua finalitat. Així mateix contindrà la borsa de reserva prevista en l'article 16 d'aquesta ordre, i una relació de les persones aspirants que les seues sol·licituds hagen sigut desestimades, indicant les causes que hagen motivat la seua denegació. La publicació de la resolució de concessió de les beques, assortirà els efectes de notificació a les persones interessades, d'acord amb l'article 45 de la LPAC, i s'inserirà la informació corresponent en la seu electrònica o portal institucional de la Generalitat en internet, https://sede.gva.es.  
2. El termini màxim per a dictar i publicar la resolució de concessió serà de sis mesos, comptats des de l'endemà de la data de publicació de la convocatòria, sense perjudici de la possibilitat d'ampliar els terminis d'acord amb el que preveu l'article 32 de la LPAC. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
3. La resolució que es dicte posa fi a la via administrativa ?conforme a l'article 114 de la LPAC- i contra aquesta podrà interposar-se, potestativament, recurs de reposició davant l'òrgan que l'ha dictada ?en el termini d'un mes, comptat des de l'endemà de la publicació de la resolució, de conformitat amb l'article 123 de la LPAC- o recurs contenciós davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació de la resolució, conformement al que disposen els articles 46 i concordants de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició, per part de les persones interessades, de qualsevol altre recurs que estimen pertinent.  
  
  
Onze. Incompatibilitats  
1. L'obtenció d'aquesta beca és incompatible amb l'acompliment de les activitats pròpies de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i la dedicació de la beca obtinguda, o que impedisca el compliment de les obligacions derivades del seu normal desenvolupament.  
2. La persona beneficiària ha de comunicar a l'òrgan concedent tan prompte com es conega, l'obtenció d'altres subvencions, ajudes, ingressos o recursos, que financen les activitats subvencionades.  
  
Dotze. Obligacions de les persones beneficiàries i de l'entitat concedent  
Són obligacions de les persones beneficiàries les establides en l'article 13 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic i obligacions de la Direcció General de Finançament i Fons Europeus en relació amb les beques, les previstes en l'article 14 de l'ordre esmentada.  
  
Tretze. Justificació i pagament de les beques  
1. L'import de cada beca s'abonarà per mensualitats vençudes, amb l'expedició prèvia ?per part de la persona titular de la subdirecció general o direcció del servei on es desenvolupe la beca- d'una certificació, que acredite un satisfactori nivell de dedicació i aprofitament, i en la qual es faça constar que s'ha realitzat la pràctica, d'acord amb la finalitat que justifica la concessió de la beca. Si una vegada concedides les beques, algun període de desenvolupament de les pràctiques no es realitza durant un mes complet, i implica una meritació econòmica inferior a la corresponent a un mes natural, la prestació econòmica serà proporcional al dit període. En aquests supòsits es garantirà, en tot cas, el dret a l'audiència de la persona interessada.  
2. A la finalització del període de durada de les beques, i en el termini màxim de 30 dies, les persones beneficiàries hauran de lliurar una memòria sobre les activitats realitzades i els coneixements adquirits. El lliurament de la memòria i l'informe favorable posterior per part de la direcció tècnica, seran condicions indispensables per al pagament de l'import de l'últim mes del període de durada de les beques.  
  
Catorze. Renúncia  
La renúncia a la beca suposarà la pèrdua de tots els drets inherents a aquesta, i per tant el seu import deixarà de percebre's, a partir d'aqueix moment. En cas de produir-se alguna renúncia a les beques concedides, l'òrgan competent procedirà a cobrir la vacant a través de la borsa de reserva que resulte del procediment de selecció prèviament efectuat i en l'ordre establit en aquesta.  
  
Quinze. Resolució de la beca concedida  
1. La concurrència d'alguna de les causes previstes en l'article 37 de la Llei 38/2003, de 17 de novembre, general de subvencions, donarà lloc a la resolució de la beca concedida, amb pèrdua total o parcial del dret cobrar-la.  
2. La persona que exercisca la subdirecció general o direcció del servei on es desenvolupe la beca, podrà proposar que es deixe sense efecte la beca concedida, amb audiència prèvia de la persona interessada, en el cas d'incompliment de les seues obligacions per part de la persona beneficiària, i en particular, quan no realitze l'activitat que va motivar la concessió de la beca, o deixe de reunir els requisits necessaris per a ser-ne beneficiària, o quan s'incomplisquen, sense causa que ho justifique, les restants condicions establides en la present ordre.  
  
Setze. Pèrdua del dret al cobrament i reintegrament  
1. Es produirà la pèrdua del dret al cobrament, total o parcial, de la beca en el supòsit de concurrència d'alguna de les causes previstes en la Llei 38/2003, de 17 de novembre, general de subvencions.  
2. Procedirà el reintegrament de la quantitat percebuda i l'exigència de l'interés de demora corresponent, des del moment del pagament de la beca, fins al dia en què s'acorde la procedència del reintegrament, d'acord amb el que es disposa en la Llei 38/2003, de 17 de novembre, general de subvencions, quan s'incórrega en algun dels casos d'incompatibilitat previstos en l'article 12 d'aquesta ordre.  
3. En la tramitació del procediment de reintegrament es garantirà, en tot cas, el dret d'audiència a la persona interessada.  
  
Désset. Protecció de dades  
Les dades personals de totes les persones interessades, recollides durant el transcurs del procediment derivat de la convocatòria, seran incloses en un fitxer automatitzat, en els termes i condicions que es recullen en la Llei orgànica 15/1999, de 13 de desembre, de protecció de dades de caràcter personal, així com en el Reglament de desplegament de la llei orgànica esmentada, aprovat pel Reial decret 1720/2007, de 21 de desembre, i en l'Ordre 3/2011, de 8 de novembre, de la Conselleria d'Hisenda i Administració Pública, per la qual es crea un fitxer de dades de caràcter professional denominat Beques Pràctiques Professionals.  
  
  
València, 3 d'abril de 2018.- El conseller d'Hisenda i Model Econòmic: Vicent Soler i Marco.